[ca] Aquesta tesi té per objectiu caracteritzar el coneixement estadístic d'un grup d'estudiants a l'inici de la seva formació com a mestres de primària. Les recerques existents al voltant del coneixement estadístic dels futurs docents s'han centrat en identificar quins conceptes i procediments estadístics apliquen quan analitzen un conjunt de dades una vegada ja han tingut classes d'estadística en el marc de la seva formació docent. Malgrat tot, no ens informen dels processos de resolució de problemes estadístics que desenvolupen, ni tampoc del seu coneixement estadístic a l'inici de la seva formació. Entenem que l'estadística és una disciplina basada en les matemàtiques, però metodològicament diferent, amb les seves pròpies pràctiques i hàbits mentals. A partir d'aquí, definim sentit estadístic com una amalgama de competències d'alfabetització, de raonament estadístic i de pensament estadístic. Una de les dimensions d'aquesta darrera competència és la capacitat de desenvolupar un cicle d'investigació estadística. En aquest marc, ens proposem dos objectius específics: i) caracteritzar el coneixement estadístic inicial d'un grup d'estudiants per mestre quan desenvolupen un cicle d'investigació estadística des del rol de productors de dates i ii) caracteritzar aquest coneixement quan desenvolupen un cicle d'investigació estadística des del rol de consumidors de dades en contextos de l'estadística cívica. Per a donar resposta a aquests objectius, dissenyem dos instruments de recollida de dades basats en les fases del cicle d'investigació - problema, pla, dades, anàlisis i conclusions. El primer instrument va ser implementat en els programes de formació de docents de primària de tres institucions, dues de xilenes i una de catalana, on els participants prenien el rol de productors de dades. El segon instrument incorporava dades i representacions de la base d'Eurostat i va ser implementat amb un grup d'estudiants d'un programa de formació de mestres d'una universitat catalana. Els informes escrits pels grups d'estudiants al desenvolupar els seus cicles d'investigació constitueixen les dades d'aquest estudi. A través d'una anàlisi de contingut, mitjançant processos deductius i inductius, identifiquem accions, processos de raonament i d'articulació d'idees quan els futurs mestres desenvolupaven un cicle d'investigació des del rol de productors i des del rol de consumidors de dades. Aquesta tesis aporta informació sobre: i) el tipus de preguntes estadístiques que plantegen els futurs docents des del rol de productors i de consumidors de dades; ii) la manera com desenvolupen instruments de recollida de dades i les característiques d'aquests instruments; iii) com fan servir conceptes i procediments estadístics; iv) la manera com interpreten els resultats, generen conclusions i les comuniquen. A més, informa la manera com els futurs mestres identifiquen variables, valors i la seva tipologia en taules i gràfiques amb característiques pròpies de l'estadística cívica. Des del punt de vista de la innovació en la formació inicial de mestres, aquesta recerca permet establir ponts entre el coneixement inicial dels estudiants per mestre i les propostes didàctiques de les assignatures dels programes de formació docent.

[en] This thesis aims to characterise the statistical knowledge of a group of students at the beginning of their training as primary school teachers. Existing research on the statistical knowledge of prospective teachers has focused on identifying which statistical concepts and procedures they apply when they analyse a set of data after having received statistics classes as part of the training programme. However, they do not report on the statistical problem-solving processes they develop, nor do they report on their statistical knowledge at the beginning of their training. We understand statistics as a discipline based on mathematics, but methodologically distinct, with its own practices and habits of mind. On this basis, we define statistical literacy as an amalgam of statistical literacy, statistical reasoning and statistical thinking competences. One of the dimensions of the latter competence is the ability to develop a statistical research cycle. In this framework, we have two specific objectives: i) to characterise the initial statistical knowledge of a group of primary school teacher trainees when they develop a statistical research cycle from the role of data producers and ii) to characterise this knowledge when they develop a statistical research cycle from the role of data consumers in civic statistics contexts. To respond to these objectives, two data collection instruments were designed, both based on the phases of the research cycle - problem, plan, data, analysis and conclusions. The first one was implemented in the context of primary teacher training in three institutions, two Chilean and one Catalan, with the future teachers taking the role of data producers. The second instrument incorporated data and representations from the Eurostat database and was implemented with a group of prospective primary school teachers in a Catalan university. The data correspond to the written reports produced by the groups of students when developing their research cycles. By means of a content analysis, through deductive and inductive processes, we identified actions, reasoning processes and the articulation of ideas when the future teachers developed a research cycle from the role of producers and from the role of consumers of data. This thesis provides information on i) the type of statistical questions that future teachers ask from the role of producers and consumers of data; ii) how they design data collection instruments and the characteristics of these instruments; iii) how they use statistical concepts and procedures; iv) how they interpret their results, generate conclusions and communicate them. In addition, it reports on how future teachers identify variables, values and their typology in tables and graphs with characteristics of civic statistics. From the point of view of innovation in initial teacher training, this research makes it possible to establish bridges between the initial knowledge of future teachers and the didactic proposals of the subjects of their training.